## Odluka o sredstvima pričuve štedno-kreditnih zadruga

### NN 52/1999 (26.5.1999.), Odluka o sredstvima pričuve štedno-kreditnih zadruga

# MINISTARSTVO FINANCIJA

Na temelju članka 19. Zakona o štedno-kreditnim zadrugama
(»Narodne novine«, br. 47/98) ministar financija donosi

## ODLUKU

### O SREDSTVIMA PRIČUVE ŠTEDNO-KREDITNIH ZADRUGA

I.

Štedno-kreditne zadruge dužne su obračunavati
i održavati sredstva pričuve u visini, na način
i u rokovima što su utvrđeni ovom Odlukom.

II.

Štedno-kreditne zadruge obračunavaju sredstva
pričuve na sljedeći način:

1. a) po stopi od 1% na ukupan iznos zadružnih udjela,

b) po stopi od 1% na sve depozite prikupljene temeljem članka
9. Zakona;

2. po stopi od 20% na sredstva plasirana zadrugarima ukupnog opterećenja
u rasponu od 2% - 2,50% mjesečno;

3. po stopi od 50% na sredstva plasirana zadrugarima ukupnog opterećenja
u rasponu od 2,51% - 3,50% mjesečno;

4. po stopi od 100% na sredstva plasirana zadrugarima ukupnog
opterećenja u rasponu od 3,51% i više mjesečno.

III.

Ukupnim opterećenjem u smislu ove Odluke smatra se zbroj
obračunate kamatne stope na plasirana sredstva, naknade,
provizije i ostale troškove.

Plasiranim sredstvima u smislu ove Odluke smatraju se zajmovi,
krediti i pozajmice.

IV.

Štedno-kreditne zadruge ne obračunavaju sredstva pričuve
na plasirana sredstva čije ukupno opterećenje iznosi
do 1,99% mjesečno.

V.

Sredstva pričuve iz ove Odluke štedno-kreditne zadruge
obračunavaju tri puta mjesečno i to u radoblju od
1. do 10. u mjesecu, od 11. do 20. u mjesecu i od 21. do kraja
tekućeg mjeseca.

Sredstva pričuve obračunavaju se prema stanju na
računima zadružnih udjela, depozita i plasmana na
kraju dana obračuna.

Ako je kalendarski dan obračuna neradni dan obračun
se vrši prvog sljedećeg radnog dana (radnim danom smatra
se i subota).

VI.

Danom obračuna u smislu ove Odluke smatra se prvi radni
dan po isteku obračunskog razdoblja.

VII.

Sredstva pričuve štedno-kreditne zadruge izdvajaju
kod Ministarstva financija, prenošenjem tih sredstava na
račune izdvojenih sredstava pričuve štedno-kreditnih
zadruga što ih vodi poslovna banka koju odredi Ministarstvo
financija.

Izdvajanje se obavlja na dan obračuna i vrijedi do sljedećeg
dana obračuna.

VIII.

Obračun održavanja sredstava pričuve u smislu
ove Odluke štedno-kreditne zadruge sastavljaju strojno na
obrascu što ga propisuje Ministarstvo financija i dostavljaju
ga Ministarstvu financija sukladno odredbama točke V. i
VI. ove Odluke.

IX.

Uz obračun sredstava pričuve, štedno-kreditne
zadruge podnose odgovarajući nalog za uplatu odnosno vraćanje
razlike između stanja sredstava pričuve na posebnom
računu kod poslovne banke i dijela sredstava pričuve
koji se po podnesenom obračunu izdvaja na taj račun.

X.

Primjerak obračuna sredstava pričuve štedno-kreditne
zadruge dostavljaju Ministarstvu financija na dan obračuna,
radi kontrole ispravnosti obračuna.

Uz obračun, štedno-kreditna zadruga će dostaviti
i primjerak naloga za uplatu odnosno isplatu razlike sredstava
pričuve.

XI.

Isplata sredstava pričuve štedno-kreditne zadruge
kod poslovne banke obavlja se uz odobrenje Ministarstva financija.

Isplata sredstava pričuve štedno-kreditne zadruge
kod poslovne banke se obavlja na način da štedno-kreditna
zadruga dostavi popunjeni nalog za isplatu Ministarstvu financija.

XII.

1) Ova Odluka stupa na snagu danom objave u »Narodnim novinama«,
a primjenjuje se počevši s obračunskim razdobljem
od 21. lipnja 1999. do 30. lipnja 1999. godine.

2) Odredbe ove Odluke ne primjenjuju se na plasmane ugovorene
i puštene u tečaj prije stupanja na snagu ove Odluke.

3) Ukoliko dođe do promjene elemenata ugovora odredbe ove
Odluke se primjenjuju kao da je ugovor sklopljen nakon objave
ove Odluke.

4) Sastavni dio ove Odluke je i tabela kojom je propisan način
obračuna pričuve i dostavljanje podataka Ministarstvu
financija.

Klasa: 452-01/99-01/237
Urbroj: 513-11/99-2
Zagreb, 20. svibnja 1999.

Ministar financija
**mr. Borislav Škegro,** v. r.

```

Obračun sredstava pričuve za razdoblje od _________
do ____________
Ime štedno-kreditne zadruge: ______________________
Napomena:  ________________________________________
___________________________________________________
___________________________________________________
___________________________________________________
```

|  |  |  |  |  |
| --- | --- | --- | --- | --- |
| **I.** | **SREDSTVA PRIČUVE OBRAČUNATA TEMELJEM ZADRUŽNIH UDJELA I PRIKUPLJENIH DEPOZITA** | ```  ``` | | |
| 1 | Stanje zadružnih udjela na dan \_\_\_\_\_\_\_\_\_\_\_ | ```  ``` | | |
| 2. | Sredstva pričuve obračunata temeljem zadružnih udjela | ```  ``` | | |
| 3. | Stanje depozita na dan \_\_\_\_\_\_\_\_\_\_\_\_\_\_\_ | ```  ``` | | |
| 4. | Sredstva pričuve obračunata temeljem prikupljenih depozita | ```  ``` | | |
| 5. | **UKUPNA SREDSTVA PRIČUVE OBRAČUNATA TEMELJEM ZADRUŽNIH UDJELA I PRIKUPLJENIH DEPOZITA (2+4)** | ```  ``` | | |
| **II.** | **SREDSTVA PRIČUVE OBRAČUNATA TEMELJEM UKUPNOG OPTEREĆENJA NA PLASMANE po stopi:** | **20%** | **50%** | **100%** |
| 6. | Kamatna stopa na plasmane (postotak izražen na mjesečnom nivou) | ```  ``` | ```  ``` | ```  ``` |
| 7. | Naknade | ```  ``` | ```  ``` | ```  ``` |
| 8. | Provizije | ```  ``` | ```  ``` | ```  ``` |
| 9. | Ostali troškovi | ```  ``` | ```  ``` | ```  ``` |
| 10. | UKUPNO OPTEREĆENJE PLASMANA (6+7+8+9) | ```  ``` | ```  ``` | ```  ``` |
| 11. | Ukupni plasmani po ukupnom opterećenju u rasponu od 2% do 2,5% mjesečno | ```  ``` | ```  ``` | ```  ``` |
| 12. | Ukupni plasmani po ukupnom opterećenju u rasponu od 2,51% do 3,5% mjesečno | ```  ``` | ```  ``` | ```  ``` |
| 13. | Ukupni plasmani po ukupnom opterećenju u rasponu od 3,51% i više | ```  ``` | ```  ``` | ```  ``` |
| 14. | Obračunata sredstva pričuve po stopi od 20% | ```  ``` | ```  ``` | ```  ``` |
| 15. | Obračunata sredstva pričuve po stopi od 50% | ```  ``` | ```  ``` | ```  ``` |
| 16. | Obračunata sredstva pričuve po stopi od 100% | ```  ``` | ```  ``` | ```  ``` |
| 17. | **UKUPNA SREDSTVA PRIČUVE OBRAČUNATA TEMELJEM PLASMANA (14+15+16)** | ```  ``` | | |
| **III** | **UKUPNO OBRAČUNATA SREDSTVA PRIČUVE (5+17)** | ```  ``` | | |
| **IV** | **STANJE SREDSTAVA PRIČUVE PRETHODNOG RAZDOBLJA** | ```  ``` | | |
| **V** | **RAZLIKA SREDSTAVA PRIČUVE za uplatu-isplatu** | ```  ``` | | |

```

U______________ dana ______________

				Potpis i pečat
				______________
```

Odluka, NN 52/1999-975